
התיאור נוצר באופן אוטומטי]||
מה נלמד מאירועי הקיץ האחרון ומה הכלים העומדים לרשותנו בהתמודדות עתידית עם אלימות? | יחידת עיבוד להרצאה מחלקת הגשמה (רכזי/ות גרעין) יום ד' פתיחת שנה תשפ"ז

מסר מרכזי: ביחידה זו נרצה לעבד את ההרצאה שעברה בתחילת היום עם גיל תמיר ולהתחיל את ההסתכלות קדימה אל פתיחת שנת השירות הקרובה והדברים שעלינו לעשות על מנת למנוע ולהתמודד עם אירועים. יש לעשות התאמה שפתית מהמילה 'שבט' על מנת לייצר שפה שברורה ושמשותפת עבור כולם/ן. 

מתודה 1 – שיתוף:
נחלק את רכזי/ות הגרעין לשלשות ונבקש מהם/ן לשתף אחד/ת את השני/ה בתשובות לשאלות הבאות:
1. איך או האם יש דברים שעלו מההרצאה שעלולים להעלות במפגש והובלת ש"ש?
2. משהו שעניין אותי בהרצאה
3. משהו שלא הסכמתי איתו או הפריע לי בהרצאה
4. משהו שהייתי רוצה ליישם מההרצאה?
זמן: 10 דק' | ציוד: אין | נספחים: אין
מתודה 2 – התבוננות+ עשייה:
הסבר: נבחן את האירועים בציר המניעה דרך נקודות מתוך 'תכנית אלימות למיגור אלימות בתנועת הצופים', תחילה נציג לרכזים/ות את הנקודות המרכזיות.
נחלק את הרכזים/ות ל3 קבוצות קטנות (מומלץ וותיקים וחדשים ביחד), כל קבוצה תקבל תיאור ותצטרך לבצע למידה לאור הכותרות שפוזרו. את העבודה הקבוצות יצטרכו להכניס למצגת על מנת שיוכלו להציג את הלמידה לשאר הקבוצות בסיום.

הנחיות למצגת:
· תיאור האירוע
· בהסתכלות ראשונית על האירוע – מה מפריע לנו בו? מה כדאי היה לעשות אחרת?
· עקרונות מתוך התוכנית למיגור אלימות שהיו יכולים לעזור בסיטואציה זו וכיצד היו יכולים לבוא לידי ביטוי
· עיקרון חשוב בעבודה עם סיטואציה דומה לסיטואציה הזו שאנחנו ממליצים/ות לכולם/ן ליישם
· 
זמן: 30 דק' | ציוד: מחשבים | נספחים: תיאורי מקרה
מתודה 3 – דיון בשאלה:
· איך היה לבחון את הסיטואציות האלה מהעיניים של עקרונות התוכנית?
· מה היה קל יותר לביצוע? מה היה מאתגר יותר?
· סבב סיכום: מתוך העבודה ביחידה האחרונה – מה התחדד לנו שיש ביכולתנו לעשות/ מה אנחנו צריכים/ות כדי להצליח?
זמן: 20 דק' | ציוד: אין | נספחים: אין





נקודות מתוך 'תכנית אלימות למיגור אלימות בתנועת הצופים'
· יצירת שפה אחידה- הגדרת קווים אדומים, כללי התנהגות ודרכי פעולה ברורים ואחידים בכל הקומונות, כך שכל ש"ש ידע מה מצופה ממנו/ה ומה קורה במקרה של אירוע אלים במרחב שנת השירות.

· שינוי נורמות והוקעת תרבות אלימה ושלילית - זיהוי והוקעה של נורמות ודפוסי מנהיגות שליליים המנרמלים אלימות או פוגעים במוגנות חברי/ות ש"ש:
· זיהוי ומניעת אלימות לפני התרחשותה-יכולות זיהוי מוקדם של מצבי סיכון, קונפליקטים ודפוסים חברתיים העלולים להתפתח לאלימות, ומתן כלים להתערבות מוקדמת.
· חיזוק המוגנות והשייכות- עיסוק, בחינה ומיקוד באקלים החינוכי כמרכיב מרכזי במניעת אלימות
.  
· הפיכת חברי/ות ש"ש לשותפים/ות מובילים/ות במיגור האלימות (בחיי קבוצה)-  העצמה ומתן כלים עבור חברי/ות ש"ש. 
· הכשרתם/ן לזהות נורות אדומות ודפוסי אלימות. חיזוק התמודדות עם קונפליקטים, הצבת גבולות לחבריהם/ן, התערבות באופן אחראי והובלת שינוי פנים קבוצתי.
· חיזוק מודל "נוער מוביל שינוי" (ולא התפיסה שבה המבוגר/ת הוא האחראי/ת הבלעדי/ת)  על פיו הש"ש עצמם/ן מייצרים/ות נורמות חברתיות חיוביות.

· חיזוק העשייה החינוכית והערכית היומית של חברי/ות ש"ש כמנוף למניעת אלימות באמצעות חינוך למשמעות, לאחריות אישית וקבוצתית, לכבוד האדם ולמעורבות חברתית; דרך הרחבת העשייה החברתית של הש"ש וטיפוח חינוך להגשמה כמחויבות אישית לפעול באופן יום-יומי למען החברה ולהיות חלק מיצירת שינוי.

